cyanic-selkie/wikianc huggingface dataset:
Tausug (språk)
Skrift
Det er blitt hevdet at tausug tidligere ble skrevet i en skrift beslektet med baybayin og som ble kalt «Luntarsug.» Den tidligere sultanen av Sulu synes å ha bekreftet dette synspunkt med fysisk bevis. Tausūgspråket ble tidligere skrevet med det arabiske alfabet. Sktiften var inspirert av bruken av jawi for tekster på malay.
Henrik Wergelands allé (Oslo)
Bebyggelsen langs gaten sogner for det meste til Bogstadveien med nr. 31 og 33 på sørøstsiden og 35 og 37 på nordvestsiden. Hegdehaugen brannstasjon lå i sin tid ved nr. 33. Ingen hus har adresse Henrik Wergelands allé.
Tausug (språk)
Skrift
Eksempel på bruk av det arabiske alfabet for språket tausūg:
Den arabisk skrift som benyttes for tausug atskiller seg i noen henseender fra den som benyttes for det arabiske språk og fra jawi-skriften brukt for malayspråkene. En av hovedforskjellene er hvordan ikke-initielle vokaler skrives.
Henrik Wergelands allé (Oslo)
Navnet er etter dikteren Henrik Wergeland, som ellers har fått Wergelandsveien oppkalt etter seg.
Tausug (språk)
Skrift
På arabisk er /in/ skrevet (إن); i jawi (malay) er det (ان). På tausug er det (ئِن). Tausug-arabisk-skrift bruker bokstaven yā' ned en hamza (ئ) for å angi kort vokal. Hvis det tilføyes en kasra (ئِ), blir det til en 'i'-lyd. Hvis en fatha (ئَ) tilføyes, blir det til en 'a'-lyd. Hvis en damma (ئُ) tilføyes, blir det til en 'u'-lyd.
Interrogative ord
Eksempler:
Låneord
Noen eksempler på arabiske ord i tausug
Tausug-ord fra sanskrit
Oldřiška Marešová
Oldřiška Marešová (født 14. oktober 1986) er en tsjekkisk friidrettsutøver som konkurrerer i høydehopp. Hun representerte landet sitt under Sommer-OL 2012 i London, der hun ble utslått i kvalifiseringen i høydehopp.
Philipp Zulechner
Philipp Zulechner (født 12. april 1990) er en østerriksk fotballspiller som fra den 31. desember 2022 er klubbløs.
Givat Oz
Landsbyen ble grunnlagt i 1949 av Holocaust-overlevende fra Ungarn, og fikk senere med seg immigranter fra Brasil.
Givat Oz er bygd på landområdet til den avfolkede palestinske-arabiske landsbyen Khirbat Zalafa.
Acqueville (Calvados)
Acqueville er en tidligere kommune i departementet Calvados i regionen Normandie i nordre Frankrike. Kommunen lå i kantonen Thury-Harcourt som ligger i arrondissementet Caen. I hadde Acqueville 0 innbyggere.
1. januar 2019 ble Acqueville slått sammen med Cesny-Bois-Halbout, Angoville, Placy og Tournebu til den nye kommunen Cesny-les-Sources.
Befolkningsutvikling
Antall innbyggere i kommunen Acqueville
Referanse: INSEE
Avlusningsskip
Et avlusningsskip er et fartøy utstyrt med verktøy for å avluse fisk. Skipene er et tilskudd i oppdrettsnæringen etter økningen i forekomst av lakselus ved oppdrettsanlegg. Skipene er utstyrt med ulike system for å effektivt avluse fisk, for eksempel fra merd på oppdrettsanlegg.
Ulike metoder
Skipene utstyres med ulike system for avlusning av fisk.
Termisk avlusning
Termisk avlusning er en av de vanligste metodene for avlusning av fisk. Metoden har vært utprøvd på oppdrettsanlegg siden 2013, i Norge siden 2014. Termisk avlusning tar utgangspunkt i at lus som sitter på fisk inaktiveres og faller av dersom den utsettes for moderat forhøyet vanntemperatur i en kort periode. Smittet fisk blir dyppet i 20 - 30 sekunder, i vann som holder en temperatur på 28–36°C. Lusen tåler ikke denne varmen, blir lammet og mister evnen til å henge fast på fisken. Termisk avlusning fjerner mellom 75 % og 100 % av lusen på fisken.
Mekanisk avlusning
Mekanisk avlusning er en mindre benyttet metode, spesielt brukt på fartøy som primært blir benyttet til behandling av lus hos fisk. Metodens popularitet øker stadig. Lusen blir fjernet mekanisk fra fisken med roterende børster, spyling eller trykkluft. Den blir pumpet om bord i skipet, sendt gjennom et rørsystem, før den blir sluppet tilbake i merden. Mekanisk avlusning er en av metodene for avlusning som rammer fisken hardest med tanke på stress og dødelighet. Dette er blant annet fordi større og mer lus trenger hardere spyling / børsting for å fjernes. Fisken tåler heller ikke mer enn en mekanisk lusebehandling.
I norsk oppdrettsnæring
Lakselus koster norsk oppdrettsnæring mange milliarder norske kroner hvert år. Hovedregelen i norsk oppdrettsnæringen er at oppdretteren skal sørge for at det ikke er mer enn 0,5 voksne lus per fisk. For å imøtekomme denne regelen, tas det i bruk spesialbygde avlusningsfartøy og avlusningslektere. Disse kan være dyre å drifte, eller leie, derfor har også mange brønnbåter utstyr for avlusning av fisk. Før var det vanligst å bruke medikamenter for å drepe eller lamme lusen, men i 2023 foregår større deler av avlusningen termisk eller mekanisk om bord i brønnbåter eller avlusningsfartøy. Det benyttes ulike metoder for avlusning, og nye metoder kommer stadig på markedet. Metodenes velferd blir stadig diskutert, mye på grunn av at det i mindre grad brukes medikamenter, og håndteringen av fisk øker. Håndtering av fisk påfører fisken stress, eller kan skade den fysisk på andre måter. Stress kan i noen tilfeller drepe fisken. «Over 50 millioner oppdrettsfisk døde før slaktetidspunkt i 2020. Årsaken til at så mange fisk dør, er sammensatt, men i mange oppdrettsområder ser Mattilsynet at ikke-medikamentell behandling mot lakselus er en av hovedårsakene til dårlig fiskevelferd og død.»
Avlusningsskip i Norge
Tidligere var det ikke vanlig å dedikere et eget skip til avlusningsutstyr. Ofte ble det brukt en dedikert lekter som ble slept rundt til oppdrettsanlegg når det var behov for avlusning og rolig sjø.
I Norge er de fleste avlusningsskip som er tatt i bruk bygget om for avlusning. Under nedgangstider i offshore ble mange PSV-fartøy lagt i opplag. Farstad Shipping brukte MS «Far Server» til avlusning i oppdrettsnæringen. Forsyningsskipene MS «Skandi Texel» og MS «Sea Admiral» har blitt permanent bygget om til avlusningsskip etter endt tjeneste i Nordsjøen.
Aleksandr Bessmertnykh (skiløper)
Aleksandr Bessmertnykh (født 15. september 1986) er en russisk langrennsløper. Han debuterte i verdenscupen i Lahtis i 2009.
Karriere
Bessmertnykh representerte Russland under Vinter-OL 2014, og var med på Russlands lag som tok sølv på stafetten.
OL-resultater
Sotsji 2014
Descentbreen
Descentbreen er en kort, bratt isbre mellom Briggs Hill og Conditbreen som strømmer mot nordvest fra Descent Pass og ut i Ferrarbreen i Ross Dependency, New Zealands kravområde i Antarktis.
Cecilie Hellestveit
Cecilie Hellestveit (født 25. august 1972 i Bergen) er en norsk jurist, folkerettsekspert, konfliktforsker og utenrikspolitisk kommentator.
Hun er utdannet jurist og samfunnsviter med språk- og områdestudier i blant annet arabisk og russisk, og har juridisk doktorgrad innen internasjonal humanitærrett om reglene for kamphandlinger i borgerkrig. Hun har utgitt bøker og artikler om krigens folkerett, menneskerettigheter i væpnet konflikt, menneske­rettigheter i islam og folkerettens regulering av ny teknologi, samt flere bøker om konflikter i Midtøsten. Hellestveit arbeider som konflikt- og folkerettsforsker ved Folkerettsinstituttet og er spesialrådgiver ved Norges institusjon for menneskerettigheter (NIM). Hun har hatt flere offentlige verv og styreverv; hun leder Forsvarsdepartementets dekorasjonsråd og er medlem av Statens pensjonsfonds etikkråd. Hun fikk i 2021 prisen «årets navn i akademia» for å ha reist en debatt om internasjonaliserings­politikken i akademia.
Bakgrunn
Cecilie Hellestveit er født 25. august 1972, studerte jus ved Universitetet i Oslo og Universitetet i Bergen, og tok juridisk embetseksamen (cand.jur.) ved UiB med spesialisering i menneskerettigheter og selskapsrett. Hun studerte også internasjonale studier og folkerett i Paris. Hun tok doktorgrad i rettsvitenskap innen internasjonal humanitærrett ved Det juridiske fakultet ved UiO i 2014 med en avhandling om folkerettens regler for kamphandlinger utenfor mellomstatlige konflikter. Hun er også cand.mag. med språk- og områdestudier i arabisk, russisk og spansk, og begynte på et hovedfag i arabisk. Hun har hatt studieopphold i Jerusalem, Kairo og Heidelberg. Hun var utvekslingsstudent i Riga i Latvia fra 1990 til 1991, og forlot byen akkurat idet den «eksploderte i et blodig oppgjør mellom frihetshungrige latviere og sovjetiske militærstyrker» i januar 1991. Hun behersker norsk, engelsk, fransk, spansk, tysk, russisk og arabisk.
Virke
Hellestveit er medlem av Etikkrådet til Statens pensjonsfond utland (oljefondet) (fra 2015). Hun er nestleder i styret til verdensmusikkfestivalen Oslo World fra 2019, og leder fra april 2021 Forsvarsdepartementets dekorasjonsråd. I 2022 ble hun utnevnt av regjeringen til medlem av Ekstremismekommisjonen. Hun har tidligere vært styremedlem i Flyktninghjelpen, Afghanistankomiteen og Nobels Fredssenter. Hellestveit har vært medlem av Utlendingsnemnda (2005–2011) og regional etisk komite (REK) for Helse Øst/Helse Sør-Øst (2005–2012).
Debatter
I 2021 var Hellestveit engasjert i en debatt om internasjonalisering av akademia, herunder kravene om norsk språk- og kulturkunnskap som stilles ved ansettelser i akademia. Hun uttalte at norske universiteter «er betalt med norske skattepenger og innrettet for å tjene det norske samfunnet» og at «universitetene i Norge ble i sin tid opprettet for å utdanne våre egne embetsfolk, og Norge kan fortsatt i dag smykke seg med et embetsverk i verdensklasse». Hun brukte sitt eget fag folkerett som eksempel, og pekte på at rettsutviklingen i folkeretten for en stor del drives frem av akademikere som ivaretar sine respektive lands interesser, og at et folkerettsmiljø med Norge som ståsted er nødvendig for at Norge skal kunne nå frem med norske synspunkter internasjonalt. Hun presiserte at hun ikke er motstander av utenlandske forskere i Norge, men opptatt av at forskere må ha norsk språk- og kulturkunnskap og av den langsiktige virkningen for det norske samfunnet dersom hele fagmiljøer i Norge går bort fra å ha Norge som ståsted og norsk som språk. Hun skrev at «min kritikk av internasjonaliseringen retter seg ikke mot de utenlandske forskerne, men mot strukturer og retning, særlig innenfor mitt fagfelt. Det er kritikk av forskningspolitikk, av styring og ledelse i akademia, og ikke av de utenlandske forskerne som er her av helt legitime årsaker og som gjør sitt beste som forskere».
I 2021 ble hun tildelt Khronos pris for «årets navn i akademia». Juryen begrunnet tildelingen med hennes engasjement i internasjonaliseringsdebatten, og skrev at «i denne debatten sto Hellestveit fram som en uredd forsker som med faglig tyngde og velbegrunnede argumenter forsvarte sine standpunkter, også når det stormet som verst og mest usaklig». Jurymedlem Rune Slagstad beskrev Hellestveit som «en akademisk rollemodell» og «en kvinnelig inkarnasjon av Næss’ saklighetslære».
Marco di Carli
Marco di Carli (født 12. april 1985) er en tysk svømmer som spesialiserer seg i fristil. Han representerte landet sitt under Sommer-OL 2012 i London, der han røk ut i de innledende rundene på 100 meter fri.
Mount Dryfoose
Mount Dryfoose er et ryggaktig fjell om lag 4 km langt, med fjelltopper på over 1 600 moh. 6 km nordøst for Mount Daniel tvers over ryggen på den sørlige delen av Lillie Range. Det ble oppdaget av den amerikanske gruppen som krysset Rossbarrieren (1957–58) under A.P. Crary og oppkalt etter løytnant Earl D. Dryfoose jr., U.S. Navy Reserve, en pilot i U.S. Navy-skvadron VX-6 i løpet av Operation Deep Freeze.
Ricardo José Boy
Han representerte Angola under Sommer-OL 1988 i Seoul, der han ble nummer 20 i halv mellomvekt.
Michael Berentsen
Michael Berentsen (født i 1812, død 16. februar 1903) var en norsk kjøpmann og skipsreder.
En periode drev han et firma i Stavanger sammen med sin bror Erik Berentsen, deres felles foretak E. & M. Berentsen bestod av en manufaktur-, kolonial- og isenkramforretning, samt skipsrederi og sildehandel. Men i 1849 trådde Michael Berentsen ut av dette kompaniskapet, og opprettet sitt eget sildeslakteri og skipsrederi. En gate på Storhaug i Stavanger er oppkalt etter ham.
Flåte
Som skipsreder eide han en rekke skip. Noen av dem er:
Sahana Kumari
Sahana Kumari (født 6. mars 1982 i distriktet Dakshina Kannada i Karnataka i India) er en indisk friidrettsutøver som konkurrerer i høydehopp. Hun representerte landet sitt i Sommer-OL 2012 i London, der hun ble utslått i kvalifiseringen i høydehopp.
Anton Hofreiter
Anton «Toni» Hofreiter (født 2. februar 1970 i München) er en tysk politiker for Bündnis 90/Die Grünen. Han ble medlem av Forbundsdagen i 2005 og fra 2011 leder av komiteen for samferdsel, bygningsvesen og byutvikling. Hofreiter ble i oktober 2013 leder av partiets gruppe (fraksjon) i Forbundsdagen, forøvrig sammen med Katrin Göring-Eckardt. Anton Hofreiter er biolog av utdannelse og tok doktorgrad i 2003.
Fopay Peak
Fopay Peak er et fjell, 5 nautiske mil nordvest for Mount Macbain, på sørsiden av Cornwallbreen i Queen Elizabeth Range i Antarktis. Det ble navngitt av Advisory Committee on Antarctic Names etter Charles F. Fopay, en meteorolog fra Weather Central ved Little America V, 1958.
Niues herrelandslag i fotball
Niues herrelandslag i fotball representerer Niue i fotball på herresiden. Laget er underlagt landets fotballorganisasjon, Niue Island Soccer Association, og er medlem av OFC, men ikke FIFA. De kan derfor ikke delta i VM i fotball, men i OFC Nations Cup.
Laget har kun spilt to kamper så langt, begge ved South Pacific Games 1993 i Vest-Samoa. De tapte der 0-19 mot Papua Ny-Guinea, og 0-14 mot Tahiti.
John Henry King
John Henry King (født 16. september 1880 i på Westfield Farm i Wardour ved Salisbury i Wiltshire i England, død 23. mars 1965 i Winchester i Hampshire) var en engelsk katolsk prelat som var biskop av Portsmouth fra 1941 til 1965.
Prest
John Henry King ble presteviet i ''Sts. Mary and Peter Church'' i St Helier på Jersey den 20. november 1904 av apostolisk vikar av Kiangnan i Kina, biskop Jules Prosper París, som prest for bispedømmet Portsmouth.
Hjelpebiskop i Portsmouth
Han ble utnevnt til hjelpebiskop i Portsmouth og titulærbiskop av Opus den 28. mai 1938. Hans bispevielse fant sted den 15. juli 1938 ved biskop William Timothy Cotter av Portsmouth, og medkonsekrantene biskop Peter Amigo av Southwark og William Francis Brown, titulærbiskop av Pella og hjelpebiskop i Southwark.
Biskop av Portsmouth
Tre år etter ble han utnevnt til biskop av Portsmouth den 4. juni 1941. Den 6. juni 1954 fikk han personlig tittel erkebiskop (biskop-erkebiskop).
King døde i embedet den 23. mars 1965, i en alder av 84 år. Han er begravet på Winchester Catholic Cemetery.
Episkopalgenealogi
Hans episkopalgenealogi er:
Wild Thing
«Wild Thing» er en sang skrevet av Chip Taylor som ble spilt inn og gitt ut på singel med The Wild Ones i 1965. Den mest kjente versjonen er ved The Troggs fra 1966 som inneholdt en solo med blåseinstrumentet okarina.
Suzi Quatro spilte inn sangen sammen med Reg Presley fra The Troggs og ga den ut på singel i 1986.
Cao Jianming
Cao Jianming (født 24. september 1955 i Nantong i provinsen Jiangsu i Folkerepublikken Kina) er en kinesisk jurist og politiker. Han har siden 16. mars 2008 vært Kinas riksadvokat i Folkets høyeste påtaleembede.
Cao tok sin høyere utdannelse ved Universitetet i Gent i Belgia og ved Østkinas universitet for politologi og jus i Shanghai, og arbeidet deretter ved samme universitet, til slutt som dets rektor (1997-1999). Han ble dommer i kinesisk høyesterett i 1999 og samme år dessuten president for det kinesiske dommerkollegium, en akademisk institusjon.
Carlos Huttich
Han representerte Mexico under Sommer-OL 1988 i Seoul, der han ble nummer 20 i halv mellomvekt.
Lathyrus biflorus
Lathyrus biflorus er en sjelden art av vill erter kjent under navnet twoflower pea. Den er stedegen til Humboldt County, California hvor den bare er kjent fra Mount Lassic Wilderness. Den er en del av floraen knyttet til serpentinittjord. Den er en liten flerårig urt med tynne, harde og uregelmessige stammer med to par små lineære blader. Den har små børstelignende ranker. Blomsterstanden bærer to grønnhvite erteblomster hver opp til en centimeter bred. Frukten er en hårløs spaltedannet belgfrukt.
«Slesvig» (1684)
«Slesvig» (også kjent som «Schleswig») var et orlogsskip som ble sjøsatt i Bremerholmen, København for den dansk-norske fellesflåten i 1684. Det var også betegnet som en stor fregatt med to lag, dvs. to kanondekk, med en bestykning på femti kanoner. Det var utrustet for den dansk-norske hovedflåten i året 1700, ved utbruddet av Ellevårskrigen var «Slesvig» tildelt eskadren i Øresund før den ble overført til den nye Nordsjøeskadren i 1710.
Nordsjøeskadren skulle ikke bare patruljere farvannet mellom Norge og Danmark etter svenske krigsskip, men også sikre overførsel av transporter mellom de to landene. Store konvoier ble førte under eskorte fram og tilbake hvert år så lenge krigen varte. Men ledelsen av eskadren skulle etter hvert ble dårlig i en flåte som allerede i forveien var i en elendig tilstand, sterk passivitet og store materielle mangler hjemsøkte fartøyene. Stattholderen i Norge, general Løvendal, organiserte et felttog inn i Båhuslen etter den effektive viseadmiral Sehested i sommeren 1711 gjorde et betydelig innsats. Men kongen beordret Sehested tilbake og det som var tilbake, seks orlogsskip, en fregatt og fem snauer, var i verre tilstand enn tidligere. Norsk farvann var langt mer krevende for et seilskip bygd av tre enn i Østersjøen, og dette tok sin toll på orlogsskipene.
Den såkalte Løvendalfeiden som felttoget het, begynte den 27. august 1711 med en hær på 7 500 mann, hvorav ett tusen mann innskipet på skjærbåter og proviantskiper fra Enningdalen, men det ble ikke mer enn et stort streiftog fra Norge på grunn av forsyningsvansker som skyldes problemene med å få fartøyene fram til de norske styrkene. Uten større bataljer trakk Løvendal seg fra Båhuslen i dagene fram til 17. september. Løvendal som hadde irritert seg over manglene hos Nordsjøeskadren, skulle under et møte med eskadresjef Knoff den 1. september få viten om at et orlogsskip hadde blitt meldt savnet i august. Det var dårlig vær som av og til gikk over i storm.
Tausug (folk)
Tausūg (Tau Sūg, tausug) eller suluk er en etnisk gruppe på Filippinene (ca. 1,235,000), i Malaysia (ca. 209,000) og i Indonesia (ca. 21,000). Tausugene er del av den videre politiske identitet knyttet til islam på Mindanao, Sulu og Palawan. De taler sitt eget språk, tausug.
«Slesvig» (1684)
Det savnede skipet som ble registrert som forlist uten et spor den 1. oktober 1711, var «Slesvig» som gikk tapt med hele besetningen, tilsammen skal 289 mann ha forsvunnet sporløst under et av de verste forliser i sin samtid. Bare en mann skulle ha overlevd. Nordsjøeskadren hadde påtatt seg ansvaret for å sikre farvannet mot Båhuslen så lenge Løvendals tropper var på svensk grunn i tillegg til å konvoiere handelsskip til Norge. Skjærgårdsflåten som skulle til Herrestad ved Uddevalla, møtte en overlegen svensk flåte ved Nötesund uten at Nordsjøeskadren kunne hindre de svenske bevegelsene fra Göteborg, og ble tvunget tilbake. Knoff måtte forklare under møtet at orlogsskipene ikke kunne brukes i det spesielle farvannet.
Tausug (folk)
Moroene regnes som en av de største grupper i det sørlige Filippinene.
«Slesvig» (1684)
«Slesvig» skulle ha forsvunnet den 13. august på Missingene utenfor Østfold. Det var først i 1956 vraket ble funnet i vestsiden av Søndre Missingen, blant annet er et stort antall kanoner funnet på vrakstedet. Norsk Sjøfartsmusum gjennomførte en begrensede undersøkelse av vrakfunnet, blant annet hevet flere kanoner. Det er nå et populært dykkersted som gjerne dro til Søndre Misingen for å betrakte vrakstedet.
Tausug (folk)
De muslimske tausuger hadde lenge en uavhengig stat kjent som sultanatet Sulu, som en gang hadde overhøyhet over det som i dag er provinsene Sulu, Basilan, Palawan, Tawi-Tawi, den østlige del av den malaysiske delstaten Sabah (tidligere Nord-Borneo) og nordøstlige deler av Kalimantan Utara (Nord-Kalimantan) i Indonesia.
Dương Thị Việt Anh
Dương Thị Việt Anh (født 30. desember 1989) er en vietnamesisk friidrettsutøver som konkurrerer i høydehopp. Hun representerte landet sitt under Sommer-OL 2012 i London, der hun ble utslått i kvalifiseringen i høydehopp.
Zolani Mahola
Zolani Mahola (født 19. juli 1981) er en sørafrikansk sanger, skuespiller og foredragsholder også kjent under artistnavnet The One Who Sings. Hun er mest kjent som vokalist for det sørafrikanske bandet Freshlyground, et band hun var med å grunnlegge i 2002. 15. august 2019 kunngjorde hun at hun ville lansere en egen solokarriere, og spilte sin siste konsert med Freshlyground nyttårsaften 2019 i Cape Town.
Jean van Nerom
Jean van Nerom var en belgisk landhockeyspiller som deltok i de olympiske leker 1920 i Antwerpen.
Nerom vant en olympisk bronsemedalje i landhockey under OL 1920 i Antwerpen. Han var med på det belgiske laget som kom på tredjeplass i landhockeyturneringen bak Storbritannia og Danmark. Fire lag deltok i turnering og det ble spilt en enkeltserie der alle lagene møtte hverandre en gang. Belgia vant første kampen mot Frankrike med 3-2 men tapte siden de to siste kampene, mot Storbritannia med 1-12 og mot Danmark med 2-5. Turneringen ble spilt i perioden 1. til 5. september 1920.
Umbilicus Urbis
Umbilicus Urbis var et antikt monument som lå i Forum Romanum i Roma.
Et eller annet sted nedenfor Kapitolhøyden, sannsynligvis ganske nær Septimius Severus-buen, markerte Umbilicus Urbis (latin ’byens navle’) symbolsk Romas sentrum.
Charles Delelienne
Charles Delelienne var en belgisk landhockeyspiller som deltok i de olympiske leker 1920 i Antwerpen.
Delelienne vant en olympisk bronsemedalje i landhockey under OL 1920 i Antwerpen. Han var med på det belgiske laget som kom på tredjeplass i landhockeyturneringen bak Storbritannia og Danmark. Fire lag deltok i turnering og det ble spilt en enkeltserie der alle lagene møtte hverandre en gang. Belgia vant første kampen mot Frankrike med 3-2 men tapte siden de to siste kampene, mot Storbritannia med 1-12 og mot Danmark med 2-5. Turneringen ble spilt i perioden 1. til 5. september 1920.
Verdenscupen i hurtigløp på skøyter 2016/17 – Verdenscup 2 – 1500 meter menn
Verdenscup runde nummer to i sesongen 2016/17 i hurtigløp på skøyter for menn på NaN i M-Wave i Nagano, Japan søndag den 20. november 2016. Det var 53 løpere som stilte til start og disse kom fra 26 nasjoner.
Vinneren ble amerikanske Joey Mantia foran nederlandske Kjeld Nuis og landsmannen Shani Davis på tredjeplass. Newzealenderen Peter Michael vant b-gruppa foran japanske Shane Williamson og canadiske Denny Morrison.
Hell or High Water
Hell or High Water hadde verdenspremière under filmfestivalen i Cannes 16. mai 2016, kinopremière i USA 12. august 2016 og kinopremière i Norge 11. november 2016. Filmen fikk god kritikk, og både Det amerikanske filminstituttet og National Board of Review har utnevnt filmen som en av de ti beste fra filmåret 2016. Den ble nominert til flere bransjepriser, blant annet tre Golden Globes for beste dramafilm, beste mannlige birolle (Bridges) og beste manus.
Handling
Hell or High Water handler om de to brødrene Toby (Chris Pine) og Tanner Howard (Ben Foster), som planlegger å utføre en rekke bankran i Vest-Texas. De raner kun filialene til Texas Midland Banks, og utbyttet skal de bruke til å nedbetale lånet på familiegården før den blir beslaglagt av banken. Etter hvert får den aldrende politimannen Marcus (Jeff Bridges) oppdraget med å spore opp brødrene.
Medvirkende
Manusforfatter Taylor Sheridan har en gjesterolle som en cowboy.
Lemma (matematikk)
Et lemma (flertall lemma eller lemmaer) er i matematikk en mindre hjelpesetning som brukes til å bevise et større teorem.
Når en skal bevise et større teorem, kan det være nødvendig å bygge opp beviset ved hjelp av en rekke mindre resultat. Hver for seg vil disse mindre setningene kreve sitt eget bevis. I noen tilfeller kan slike mindre resultat, eller lemmaer, vise seg å være langt mer betydningsfulle enn først antatt. En rekke matematiske lemmaer har egne navn.
Ordet lemma har opphav i gresk «lambanein», med betydning «å ta, å gripe». Et lemma er noe en «holder fast ved», mens en beviser et større, mer komplisert resultat.
Fabio Morandini
Morandini har vært hoppdommer, blant annet under Vinter-OL 1994 på Lillehammer for konkurransene i nordiske grener i hoppdelen av lagkonkurransen i kombinert samt i lagkonkurransen i storbakken og i den individuelle konkurransen i normalbakken.
Spanias Grand Prix 2016
Spanias Grand Prix 2016 (offisielt navn: Formula 1 Gran Premio de España Pirelli 2016) var et Formel 1-løp som ble arrangert 15. mai 2016 på Circuit de Barcelona-Catalunya i Montmeló, Spania. Det var den femte runden i Formel 1-sesongen 2016 og det 58. Spanias Grand Prix.
Løpet ble vunnet av Red Bulls Max Verstappen, som kjørte sitt første løp for Red Bull etter å ha blitt byttet fra Toro Rosso med Daniil Kvjat samme uke. Dette var Verstappens første seier i Formel 1, og med en alder på 18 år og 227 dager ble han den yngste noensinne til å vinne et Formel 1-løp, en rekord som tidligere tilhørte Sebastian Vettel. På andre- og tredjeplass kom Ferrari-førerne Kimi Räikkönen og Sebastian Vettel. Mercedes-førerne Nico Rosberg og Lewis Hamilton kolliderte med hverandre på første runde og måtte bryte løpet.
Løpet
Noter til tabellene:
Stillingen i mesterskapene etter løpet
Førermesterskapet
Konstruktørmesterskapet
Halvor Bjellaanes
Halvor Bjellaanes (født 19. juni 1925 i Mo, død 7. oktober 2010 i Bærum) var en norsk offiser, banksjef og stortingsrepresentant for Venstre.
Etter å ha gått landsgymnas i Orkdal tok Bjellaanes juridisk utdannelse ved Universitetet i Oslo, der han avla embetseksamen i 1950.
Han arbeidet fra 1951 til 1956 i Forsvaret, der han var løytnant i luftvernartilleriet og som kaptein i forsvarsstaben, før han i 1956 gikk over i banksektoren. Han var banksjef først i Korgen Sparebank fra 1957 og deretter i Vefsn Sparebank fra 1960. I 1968 ble han banksjef i Arendal sparebank. Bjellaanes ledet an i fusjonene av sparebanker på Sørlandet, først ved dannelsen av Aust-Agder Sparebank i 1973 og deretter ved etableringen av Sparebanken Sør i 1984. Han var administrerende direktør i begge disse sparebankene.
Bjellaanes var i årene 1978 til 1982 formann i Sparebankforeningen i Norge. På internasjonalt plan var han aktiv i International Savings Banks Institute i Genève, der han først var medlem av rådet (1983–1985) og deretter av styret (1985–1989).
Bjellaanes var politisk aktiv i Venstre, først på lokalplan, der han 1959–1960 var medlem av Korgen formannskap og 1961–1963 medlem av Vefsn formannskap, og senere på riksplan. Bjellaanes var i perioden 1965 til 1969 innvalgt på Stortinget fra Nordland. Han var nestleder i justiskomiteen.
Bjellaanes ble i 1987 utnevnt til ridder av 1. klasse av St. Olavs Orden.
Marianne Haugli
Marianne Haugli (født 26. oktober 1981 i Bærum) er en norsk danser, modell og koreograf. Hun har vært modell i Heartbreak/Pholk siden 1999 og vært kampanjemodell for blant annet Moods of Norway og Leila Hafzi, og skulpturmodell for Nico Widerberg. I 2008 spilte hun hovedrollen ved Riksteatrets oppsetning «@lice». Hun vant årets koreograf ved Oslo Fashion Week 2008 og 2009 og ble tildelt Statens kunstnerstipend for yngre dansekunstnere 2009-2011.
Puteal Libonis
Puteal Libonis (lat. Libos brønnhode eller Puteal Scribonianum) ble oppført i Comitium i Forum Romanum i Roma rundt et sted som hadde vært rammet av et lynnedslag.
Like i nærheten av Puteal Libonis ble pretorens tribunal oppført.
Corral Point
Corral Point er et nes helt sørvest på Moe Island i Sør-Orknøyene. Det ble grovt kartlagt av Discovery Investigations i 1933 og navngitt av Falkland Islands Dependencies Survey etter kartleggingen deres i 1947. Det fikk navn etter «Corral Whaling Co». fra Bergen, et datterselskap av Messrs. Christensen and Co., Corral i Chile som opererte hvalkokeriet «Tioga», med damphvalskuta «Corral» og «Fyr» i Sør-Orknøyene i 1912–13.
ATP-sluttspillet 2021
ATP-sluttspillet 2021 var en tennisturnering, og del av ATP-touren 2021 som fant sted i Torino i Italia fra 14. til 21. november 2021.
Milky Way
Milky Way er et skar som ligger mellom sørenden av LeMay Range og fjellkjeden Planet Heights, som er det høyeste punktet på en mulig slederute mellom Jupiterbreen og Uranusbreen øst på Aleksanderøya i Antarktis.
Det ble først kartlagt etter flyfoto tatt av Ronne antarktiske forskingsekspedisjon (RARE), 1947–48, og av Searle fra Falkland Islands Dependencies Survey (FIDS) i 1960. Det ble navnsatt av United Kingdom Antarctic Place-Names Committee (UK-APC) i forbindelse med plasseringen nær Planet Heights og isbreene her som er oppkalte etter planeter i solsystemet. Skaret har navn etter Melkeveien.
Mu av Baekje
Mu av Baekje (født 580, død 641) var 30. konge i det koreanske kongedømmet Baekje. Han var sønn av kong Wideok.
Bakgrunn
Under kong Mu kriget de tre koreanske kongedømmene (Baekje, Goguryeo og Silla) mot hverandre ettersom alliansene skiftet og ble påvirket av endringer i de kinesiske keiserdynastiene. Kildene sier ikke noe spesielt om kong Mu sin politikk.
Kongetid
Tidlig som konge angrep Mu kongedømmet Silla i øst flere ganger. Han bad om assistanse fra Sui-Kina for å angripe Goguryeo. I etterkant av Goguryeo-Sui-krigene ble Sui erstattet av Tang-Kina i 618.
I 627 forsøkte Mu å gjenerobre tapt territorium som Silla nå okkuperte, men stanset etter en diplomatisk inngripen fra Tang. Samme år sendte han buddhistmunken Gwalleuk til Japan med skrifter om buddhismen, astronomi, historie og geografi.
Han etablerte Mireuksatempelet i 602, og skal ha beordret reparasjon av Sabipalasset i 630, og oppbygging av det som i dag er kjent som Koreas første kunstige innsjø. Senere i livet fokuserte han på byggeprosjekter heller enn det nasjonale forsvaret, noe som ettertidens forskere mener er en av årsakene til at kongedømmet Baekje falt 20 år etter hans død.
Det er grunn til å tru at han flyttet hovedstaden fra Sabi i Buyeo til Iksan, i det minste for en kort periode. Arkeologiske utgravninger i Iksan, som inkluderer kongegraven til Mu og hans kone, dronning Seonhwa, bekrefter dette.
Mu beholdt tette bånd til Tang-Kina, men Tang allierte seg senere med Silla i krigen som forente de koreanske kongedømmene under Sillas styre i 668.
Seodong-yo
Samguk Yusa viser til en legende som handler om Mus ekteskap med en Silla-prinsesse, selv om historikere mener dette var usannsynlig på grunn av statenes fiendtlige innstilling overfor hverandre. I historien blir den unge Seodong (Mu sitt navn som barn) forelsket med prinsesse Seonhwa av Silla. Han får spredt en sang om prinsessa og seg selv blant folket. Takket være sangen («Seodong-yo» eller «Seodongs sang») forviser kong Jinpyeong av Silla prinsessa som gifter seg med Mu, som i sin tur blir Baekjekonge.
Mu er en av hovedkatakterene i det sørkoreanske fjernsynsdramaet Seo Dong Yo (서동요), der Mu framstår som en skjult fjerde sønn av kong Wideok av Baekje. Etter moras død møter Mu sin framtidige kone, prinsesse Seonhwa av Silla og forelsker seg.
Jon Spilde
Jon Spilde (født 20. oktober 1950) er en norsk multimediakunstner. Han arbeider med video, animasjon og computergrafikk. Spilde sto bak animasjoner til de internasjonale TV-sendingene fra OL på Lillehammer i 1994.
Wanida Boonwan
Wanida Boonwan (født 30. august 1986) er en thailandsk friidrettsutøver som konkurrerer i høydehopp. Hun representerte landet sitt under Sommer-OL 2012 i London, der hun ble utslått i kvalifiseringen i høydehopp.
Dietmar Nöckler
Karriere
Nöckler representerte Italia under Vinter-OL 2014. Under VM 2017 i Lahtis gikk han sammen med Federico Pellegrino på Italias lag som tok sølv på lagsprint.
OL-resultater
Sotsji 2014 Pyeongchang 2018
Cathrine Dietrichson
Anne Cathrine «Trine» Dietrichson (født 2. januar 1850 i Skogn, død 20. oktober 1938) var en norsk genealog og forfatter.
Familie
Cathrine Dietrichson var datter av distriktslege og overlege Peter Wilhelm Krejdahl Dietrichson (1817-1895) og Canutta Pauline Ditlevine Due (1820-1896), søster av arkitekt Paul Due. Selv var hun søster av den oppdagelsesreisende offiseren Oluf Dietrichson (1856-1942), som i 1888 deltok på Fridtjof Nansens skiekspedisjon over Grønland. .
Liv og virke
Cathrine Dietrichson arvet den utbredte slektsinteressen i familien, og i 1923 videreførte og ajourførte hun løytnant David Dietrichsons arbeid fra 1882 gjennom utgivelsen av Stamtavle over slekten Dietrichson med de kognatiske descendenter. Det genealogiske arbeidet fortsatte hun med utgivelsen av Stamtavle over den norske Bøckmanslekt 1629-1929 i 1929.
Folkepartier
Folkepartier (fra tysk Volksparteien), også kalt big tent (engelsk for «stort telt») og catch-all («favn alle»), er politiske partier som søker å tiltrekke seg velgere med et mangfold av ståsteder og dermed ha en bred appell. Partiet begrenser sine politiske mål til et minste felles multiplum, samtidig som det opptrer samlende for de som støtter disse målene, uansett hvilket ståsted de har i andre spørsmål. Tverrpolitiske organisasjoner vil ofte følge samme tilnærming. Dette står i motsetning til en mer ideologisk rendyrket tilnærming, der partier eller organisasjoner mest appellerer til de som har et felles ideologisk ståsted.
Det var Otto Kirchheimer som i 1960-årene definerte Allerweltsparteien, da han studerte partiutviklingen i Vest-Tyskland. Han anså at partiene ble avideologisert og mindre interessespesifikke, og rommet for karismatiske mediepersonligheter ble større. Han mente at kristendemokratene ledet an som «et bredt folkeparti uten ideologisk forankring» og snart ville få følge av sosialdemokratene.
Senere har big tent og catch-all blitt brukt som engelskspråklige statsvitenskapelige faglige begreper, men har blitt tatt opp i en rekke andre språk.
Andrej Rubljov (andre betydninger)
Andrej Rubljov er navnet til flere personer:
Camp Kulinaris
Camp Kulinaris er en norsk realityserie og matprogram skapt av The Oslo Company. Første sesong hadde premiere i 2018 og ble sendt på TV3 og Viaplay. Konseptet er at et knippe kjente mennesker samles for å lage mat i ulike ukesoppdrag under veiledning av mesterkokk og programleder Kjartan Skjelde. Hver uke må en deltaker forlate konkurransen, og til slutt står det igjen én vinner. Serien har gått hvert år siden 2018, og vinteren og våren 2022 sendes den femte sesongen.
Serien ble nominert til Gullruten 2020 i klassen beste konkurransedrevne reality.
Om konkurransen
En gruppe kjendiser samles i Portør havn, der de skal bo i flere uker og lage mat i ulike ukesoppdrag. Ingen av deltakerne har erfaring fra et profesjonelt kjøkken fra før, og de har ulike kunnskapsnivåer om mat og matlaging. De deltar som et lag, ledet av en restaurantsjef.
Hver uke får de ulike oppdrag av programleder og mesterkokk Kjartan Skjelde. Når oppgaven er gitt, får deltakerne et mesterkurs av Skjelde, der han viser hvordan maten skal lages og presenteres. Deretter lager deltakerne en prøveversjon av maten, som Skjelde prøvesmaker og vurderer. Deretter lager de rettene på nytt, som siden blir vurdert til «godkjent» eller «underkjent» av en ekspertjury. Dersom oppdraget blir godkjent, er restaurantsjefen immun og skal velge ut en førstelærling. Dagen etter er det flere utslagskonkurranser for å velge en andrelærling. De to lærlingene skal deretter i en kokkeduell der taperen må forlate konkurransen. Taperen skal deretter velge neste ukes restaurantsjef.
Underveis i konkurransen kommer nye deltakere inn. Den siste uken, finaleuken, kjemper de gjenværende deltakerne mot hverandre. Til slutt står to deltakere igjen som skal kjempe mot hverandre i finaleoppdraget. Vinneren av finaleoppdraget vinner også Camp Kuliinaris. Serien spilles inn i Portør havn syd for Kragerø i Vestfold og Telemark.
Serien har fått blandet mottakelse i pressen, har hatt økende seertall. Sesongpremieren av tredje sesong satte ny seerrekord med 99,000 seere på linær-tv.
Danablu
Danablu er en dansk ost, som kan minne om roquefort. I motsetning til den fåremelkbaserte roquefort, er danablu basert på kumelk.
Camp Kulinaris
Sesong 1 (2018)
Første sesong hadde elleve deltakere, mens to utfordrere kom inn i episode fem. Sesongen hadde premiere 26. februar 2018 og besto av 32 episoder.
Danablu
Hanne Nielsen (1829–1903) laget en av de første danske forsøk med blåskimmelost i 1874. På 1920-tallet tilsatte Marius Boel homogenisert kaffefløte, og dermed oppstod en fetere og hvit blåmuggost. Den nye danablu var født. Osten er nå anerkjent som regional spesialitet innen EU.
Camp Kulinaris
Sesong 2 (2019)
Andre sesong hadde tolv deltakere, mens tre utfordrere kom inn i episode fem. Sesongen hadde premiere 28. januar og besto av 32 episoder. Frithjof Wilborn og Erlend Elias måtte forlate seieren underveis av familiære årsaker, mens Adam Schjølberg valgte å trekke seg på grunn av problemer med ryggen.
Sesong 3 (2020)
Tredje sesong hadde ti deltakere, i tillegg til tre utfordrere som kom inn underveis. Sesongen hadde premiere 27. januar 2020 og besto av 33 episoder fordelt på elleve uker. Pia Haraldsen måtte forlate serien etter første episode på grunn av sykdom.
Sesong 4 (2021)
Fjerde sesong hadde ti deltakere fra start. I tillegg kom fire utfordrere utover i sesongen. Sesongen hadde premiere 1. februar 2021 og besto av 33 episoder.
Sesong 5 (2022)
Femte sesong hadde ti deltakere fra start. I tillegg kom det inn tre utfordrere utover i sesongen. Sesongen hadde premiere 31. januar 2022.
Sesong 6 (2023)
Sjette sesong har ti deltakere fra start. I tillegg kommer det inn to utfordrere utover i sesongen. Sesongen har premiere 27. mars 2023.
Henning Wallgren
Henning Wallgren (født 15. august 1968) er en norsk skytter med tre norgesmestertitler i dynamisk sportsskyting med pistol. Han er bosatt i USA og er kjent for å utvikle og produsere ettermarkedsdeler for konkurransevåpen, med hovedfokus på Tanfoglio.
Blériot Aéronautique
Blériot Aéronautique var en fransk flyprodusent grunnlagt av Louis Blériot. Selskapet bygde også noen motorsykler mellom 1921 og 1922 og sykkelbiler i 1920-årene.
Bakgrunn
Louis Blériot var ingeniør som hadde utviklet den første praktiske frontlykt for biler og hadde etablert en vellykket bedrift for markedsføring av lykten. I 1901 hadde han bygget et lite ubemannet Ornithopter, men hans virkelige engasjement innen flyvning begynte i april 1905 da han var vitne til Gabriel Voisins første forsøk med et glidefly slept etter en båt på Seine. Et kort partnerskap med Voisin fulgte, men etter problemer med Blériot III og den modifiserte versjonen, Blériot IV, ble partnerskapet oppløst og Blériot startet sitt eget selskap, "Recherches Aéronautique Louis Blériot" (Louis Blériots aeronautiske forskning).
I motsetning til flyene som ble bygget av Gabriel Voisin, som var av en enkel konstruksjon, med Voisin som flykonstruktør, var Blériots firma, som navnet antyder i hovedsak privatfinansiert og hadde ansatt ulike ingeniører og konstruktører. . På grunn av dette er det vanskelig å fastslå omfanget av Blériots engasjement og hans bidrag til den faktiske utformingen av de fly som bar hans navn. I løpet av de neste par årene ble en rekke fly av forskjellige konfigurasjoner bygget, hver og en marginalt mer vellykket enn forgjengeren, men det kulminerte med Type XI som han ble kjent for da han var den første til å fly over Den engelske kanal i 1909.
Flyene,  konstruksjon og produksjon
Denne prestasjonen førte til at selskapet fikk mange bestillinger på Type XI, og flere hundre ble til slutt bygget. Denne kommersielle suksessen gjorde at forskningssiden av virksomheten ble betydelig utvidet, og i årene før første verdenskrig var det en forbausende heterogen samling av fly som ble produsert, selv om ingen kom i nærheten av å bli så vellykket som Type XI.
Flyskoler
Sent i 1909 etablerte Blériot en flyskole for piloter i Étampes i nærheten av Rouen, og tidlig året etter ble en annen skole åpnet i Pau. Mellom 1910 og 1914 utdannet disse skolene rundt 1 000 piloter; og nesten halvparten av pilotene som hadde fått Aéro-Club de France' sertifikat ved utbruddet av første verdenskrig var utdannet ved disse skolene. I september 1910 ble en annen flyskole åpnet på den nyetablerte Hendon flyplass i nærheten av London. I juli 1914 åpnet han en annen på Brooklands i Surrey, Blériot åpnet også en mindre fabrikk på Brooklands som ble ledet av Norbert Chereau og de bygde om lag 20 Bleriot skolefly.
SPAD
I 1913 kjøpte Blériot eiendelene i selskapet Deperdussin etter arrestasjonen av grunnleggeren Armand Deperdussin, som hadde svindlet sin bank med forfalskede papirer. Selskapets navn ble endret fra Société de Production des Aéroplanes Deperdussin til Société pour l'aviation et ses dérivés, vanligvis referert til med sitt akronym SPAD. Dette selskapet hadde stor suksess under første verdenskrig med sin masseproduksjon i franske fabrikker og eksport over hele verden. Lisensrettigheter ble solgt til flere land, inkludert en større britisk fabrikk som ble etablert i nærheten av Brooklands på Addlestone, Surrey i 1917, og en produksjonslinje på Curtiss' Elmwood anlegg i Buffalo i USA i august 1917.
1914 - 1918
Under første verdenskrig var Blériot Aéronautique stort sett opptatt med produksjon av fly som var konstruert av andre. De eneste fly som ble produsert under Blériot-navnet var en serie prototyper av flermotors tunge bombefly, men ingen ble tatt i bruk.
Etter første verdenskrig
Det ble gjort forsøk på å diversifisere virksomheten, en kontrakt for å bygge fiskebåter ble akseptert, og en annen for en motorsykkel som ble produsert i Suresnes. På det 15. Paris Motor Show i oktober 1919 presenterte selskapet en motorsykkel og i 1921 en stilig liten sykkelbil med en 2-sylindret 750 cc to-takts motor og akseldrift. Den franske Blériot sykkelbilen ble noen ganger forvekslet med den kjededrevne sykkelbilen Blériot-Whippet laget på en Blériot-fabrikken i Addlestone, England, men faktum var at de to bilene hadde «lite annet enn størrelsen felles».
I 1922 ble Blériot Aéronautique, som hadde vært et privat selskap, et aksjeselskap, Blériot Aéronautique S. A.. Selv om det var et selskap, ble både navnene Blériot og SPAD brukt, de større flermotors ble vanlgvis bygget av Bleriot, mens SPAD bygget de mindre, og det var disse som ble de mest vellykkede.
Det eneste fly som ble produsert under Blériots navn som ble produsert i noe antall var Type 127, opprinnelig utviklet i 1925 som type 117 eskortejager, som senere ble tilpasset som bombefly. 42 eksempler ble kjøpt av det franske luftforsvaret.
Det siste flyet som ble bygget under Blériot-navnet var en stor flybåt, konstruert som svar på det franske krigsdepartements krav om et fly for en transatlantisk posttjeneste mellom Dakar og Natal i Brasil. Det  resulterte i Blériot 5190 som fløy første gang i august 1933, og denne prototypen, kalt «Santos-Dumont» viste seg å være svært vellykket, og en rekke varianter som passasjerfly ble planlagt. I mai 1935, etter at det hadde fullført sin tolvte atlantiske kryssing bestilte den franske regjeringen ytterligere tre eksemplarer, for deretter å kansellere bestillingen bare seks uker senere.
I oktober 1936 bevilget den franske regjeringen kapital for å øke militær flyprofuksjonen, kjøpte og slo sammen flere produsenter, inkludert Blériot Aéronautique til SNCASO (nå Airbus).
Michael Shuey
Michael Shuey (født 2. februar 1994) er en friidrettsutøver fra USA som konkurrerer i spydkast.
I 2021 representerte han USA i spydkast under Sommer-OL 2020 arrangert i Tokyo der han ble slått ut i kvalifiseringen uten å få noe gyldig kast.
Mariano Aquino
Mariano Aquino (født 6. juli 1969) er en guamsk judoka.
Han representerte Guam under Sommer-OL 1988 i Seoul, der han ble nummer 20 i halv mellomvekt.
Maia Sandu
Maia Sandu (født 24. mai 1972 i Risipeni i Fălești) er en moldovsk samfunnsøkonom og politiker som fra 24. desember 2020 er Moldovas president. Hun var landets statsminister fra juni til november 2019.
Sandu var minister i Utdanningsdepartementet fra 2012 til 2015 og medlem av Moldovas parlament fra 2014 til 2015 og i 2019. Hun har vært leder for Handlings- og solidaritetspartiet (rumensk Partidul Acțiune și Solidaritate (PAS)) siden 2016.
Sandu vant presidentvalget i november 2020 over rivalen Igor Dodon, med 57 % av stemmene. Hun ble innsatt i presidentembetet 24. desember 2020.
Sandu har vært ansatt i Verdensbanken og regnes som positiv til Moldovas orientering mot EU.
Lobobunaea
Lobobunaea er en slekt av sommerfugler som hører til familien påfuglspinnere (Saturniidae).
Utseende
Store (vingespenn 100-170 millimeter), langvingede, brune eller gråaktige påfuglspinnere. Forvingene er sigdformede og tilspissede. Bakvingen, noen ganger også forvingen, har en stor øyeflekk.
Utbredelse
Slekten er utbredt i Afrika.
Ulrika Juliana Gyllenstierna
Ulrika Juliana Gyllenstierna (født Brahe 1704, død 1765) var en svensk grevinne og overhoffmesterinne. Hun var datter av generalmajor greve Abraham Brahe till Skokloster og Eva Bielke. I 1721 giftet hun seg med kammerherre hos Carl Frederik av Slesvig-Holsten-Gottorp, Carl Gustaf von Lieven. Hun ble enke allerede året etter, og giftet seg på ny i 1723 med greve, senere riksråd Nils Gyllenstierna. Hun ble enke igjen i 1731. En sønn i første ekteskapet var Carl Gustaf von Liewen (1722–1770), en sønn av det andre ekteskapet var riksmarskalk Göran Gyllenstierna (1724–1799).
I 1761 ble Ulrika Juliana Gyllenstierna utpeket til overhoffmesterinne ved det kongelige svenske hoff, en post hun bestred frem til sin død i 1765.
Wegert Bluff
Wegert Bluff er en skrent i nordøstenden av en avkortet rygg over østenden av Nollbreen i Wilson Hills. Den ble kartlagt av U.S. Geological Survey (USGS) etter landmålinger og flyfoto tatt av U.S. Navy i 1960-63 og navnsatt av Advisory Committee on Antarctic Names (US-ACAN) etter kapteinløytnant Sidney J. Wegert i US Navy, pilot på LC-130F Hercules-flyet under Operasjon Deep Freeze 1967 og 1968.
Kongsteinen
Kongssteinen i Stavanger var en flyttblokk som ble sprengt bort i september 1877. Den lå i grensen mellom Hetland prestegård og Bergeland, og lå der krysset av Kongsteinsgata og Erichstrupsgata er i dag.
Den fikk sitt navn da den ble besøkt av kong Fredrik IV i 1704.
Amtmann Bendix Christian de Fine omtalte på 1740-tallet steinen som Laugmannssteinen. Det skulle etter de Fine, i tidligere tider ha vært holdt tingmøter ved og avsigelser av dommer fra steinen. Det har vært reist spørsmål om de Fine kan ha vist til den store steinen ved Hetlandskirken, og ikke til Kongsteinen.
Sagnet ville ha det til at et troll på Lifjellet hadde kastet steinen etter domkirken, men hadde bommet. Det ble også sagt at en på steinen kunne se tydelige merker etter hånden til trollet.
Kongsteinsgata og Kongsteinsmauet har sine navn etter steinen.